[{"text_idx": "#000002", "text": "Komence au\u0306dig\u0302as nur unu aktualaj\u0302o pri la pola urbo Katowice, kiel Eu\u0306ropa Urbo de la Scienco en 2024. La scienbultena temo koncernas japanajn laborojn pri artefarita fingro kun vivanta histo. La antau\u0306mikrofona gasto de nia elsendo estas Liven Dek, c\u0302i-foje kiel komponisto, kiu dividas siajn opiniojn pri la graveco de la branc\u0302o \u201ekantoteksto\u201d en la Belartaj Konkursojn kaj siajn ideojn kiel logi pli da personoj al la kanzonteksta verkado.\nNi memorigas lian jam au\u0306dig\u0302intan kanzonon \u201eMenestrelo\u201d. Tute nova kaj premiera estas la kanzono \u201eHeredaj\u0302o\u201d. Li komponis muzikon por ambau\u0306 kanzonoj. La teksto \u201eMenestrelo\u201d, kiun au\u0306toras Nikolaj Nechajev el Rusio ricevis en la nuna jaro la unuan lokon en egaleco al la teksto: \u201cNe foriru\u201d de Ewa Grochowska en la branc\u0302o \u201ekanzonteksto\u201d de la Belartaj Konkursoj. Kantas g\u0302in Xavier Rodon. \u201eHeredaj\u0302o\u201d estas kanzono por la teksto de Ewa Grochowska, per kiu s\u0302i partoprenis la pasintjaran eldonon de la konkurso. Kantas Amira Chun. En la fino ni proponas prokrastitan Leterkestan renkontig\u0302on. La elsendon akompanas la foto de Diplomo pro la Elstara Agado, kiun Pola RetRadio ricevis dum la Montreala UK. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "Retpos\u0302tadreso ne estos publikigita. Devigaj kampoj estas markitaj per *"}, {"text_idx": "#000008", "text": "Kun prof. I. Koutny i.a. pri surlokaj kaj postdiplomaj studoj en Poznano; lernolibroj\nPola kontrau\u0306koroda lako kun grafeno"}]